CELEX: 62016TB0217
Language: hu
Date: 2017-01-25 00:00:00
Title: T-217/16. sz. ügy: A Törvényszék 2017. január 25-i végzése – Internacional de Productos Metálicos kontra Bizottság („Megsemmisítés iránti kereset — Dömping — Kínai Népköztársaságból származó, valamint Malajziában feladott egyes vas vagy acél kötőelemek behozatala — Végleges dömpingellenes vám hatályon kívül helyezéséről szóló rendelet — A személyében való érintettség hiánya — Végrehajtási intézkedéseket tartalmazó, rendeleti jellegű jogi aktus — Nyilvánvaló elfogadhatatlanság”)

13.3.2017   
            
            
               HU
            
            
               Az Európai Unió Hivatalos Lapja
            
            
               C 78/32
            
         A Törvényszék 2017. január 25-i végzése – Internacional de Productos Metálicos kontra Bizottság
   (T-217/16. sz. ügy) (1)
   
   ((„Megsemmisítés iránti kereset - Dömping - Kínai Népköztársaságból származó, valamint Malajziában feladott egyes vas vagy acél kötőelemek behozatala - Végleges dömpingellenes vám hatályon kívül helyezéséről szóló rendelet - A személyében való érintettség hiánya - Végrehajtási intézkedéseket tartalmazó, rendeleti jellegű jogi aktus - Nyilvánvaló elfogadhatatlanság”))
   (2017/C 078/44)
   Az eljárás nyelve: spanyol
   
      Felek
   
   
      Felperes: Internacional de Productos Metálicos, SA (Vitoria-Gasteiz, Spanyolország) (képviselők: C. Cañizares Pacheco, E. Tejedor de la Fuente és A. Monreal Lasheras, ügyvédek)
   
      Alperes: Európai Bizottság (képviselők: J.-F. Brakeland, M. França és G. Luengo meghatalmazottak)
   
      Az ügy tárgya
   
   A Kínai Népköztársaságból származó, valamint – kiterjesztés alapján – a Malajziában feladott, akár Malajziából származóként, akár nem ilyenként bejelentett egyes vas vagy acél kötőelemek behozatalára kivetett végleges dömpingellenes vám hatályon kívül helyezéséről szóló, 2016. február 26-i (EU) 2016/278 bizottsági végrehajtási rendelet (HL 2016. L 52., 24. o.2. cikkének a megsemmisítése iránti, az EUMSZ 263. cikken alapuló kérelem.
   
      A végzés rendelkező része
   
   
               1)
            
            
               A Törvényszék a keresetet nyilvánvaló elfogadhatatlanság miatt elutasítja.
            
         
               2)
            
            
               A Törvényszék az Internacional de Productos Metálicos, SA-t kötelezi a költségek viselésére.
            
         
      (1)  HL C 251., 2016.7.11.